שיחה:מיכאל מן

message: על הערך הונחה תבנית "חשיבות" ללא הנמקת הצורך בה וללא פתיחת דיון חשיבות. על כן יובהר: תבנית החשיבות שהונחה על הערך פירושה, שחשיבותו של הערך אינה ברורה למניח התבנית ועל כן הוא מבקש לפתוח בדיון חשיבות. הערך עלול להימחק אם חשיבותו לא תובהר.     -   \ \Leftrightarrow       Crocodile2020 ‏• שיחה 17:02, 20 בספטמבר 2022 (IDT)
replies: text: הרף המקובל בוויקיפדיה לאקדמאים הוא לפחות פרופסור חבר במוסד מוכר להשכלה גבוהה, רצוי פרופסור מן המניין. Dovno - שיחה 22:04, 20 בספטמבר 2022 (IDT)
לדעתי הערך הוא אכן בעל חשיבות אינציקלופדית אך הערך אינו ממוקד בנושא העיקרי ואינו מנוסח נכון. יש להתמקד יותר לעניין הציבורי והחשיבות הציבורית של ד"ר מן, ולהלן הבהרה לגבי כוונתי:
החשיבות של הערך היא דווקא בגלל ההרצאות בפורומים ציבוריים שד"ר מיכאל מן מוסר, ופחות בגלל תפקידיו האקדמיים (התפקידים היחידים לדעתי שכן רלוונטיים הם שהוא מכהן כראש קבוצת המחקר בביה"ס להנדסת תוכנה, וכן היותו מרצה בכיר בביה"ס להנדסת תוכנה).
אלא שלדעתי החשיבות האינציקלופדית של הערך היא דווקא ההרצאות שהוא מוסר בנושאי מדע פופולרי בנושאי תורת המשחקים וכלכלה (בדומה לד"ר חיים שפירא (מתמטיקאי) שגם עליו יש ערך דומה בויקיפדיה למרות שהרף האקדמי בויקיפדיה הוא לרוב פרופ' חבר במוסד אקדמי).
 
לי בעבר יצא לשמוע כמה הרצאות של ד"ר מיכאל מן במדרשה הליברלית בתל אביב, ומדובר על מרצה שהוא איש אשכולות בעל ידע רחב בתחומים רבים (מתמטיקה, מדעי המחשב והנדסת תוכנה, כלכלה, תורת המשחקים, רשתות חברתיות, היסטוריה ואפילו בלשנות ודקדוק של השפה העברית). לדעתי ההרצאה הכי מעניינת שהוא מוסר היא ניתוח על פי תורת המשחקים של קרבות מלחמת העולם השנייה, ובפרט קרב סטלינגרד. זה שילוב לא סטנדרטי של תחום כלכלי (תורת המשחקים) יחד עם נושא היסטורי מובהק. 
שמעתי גם לפני בערך 3 שנים הרצאה אחרת שלו במדרשה הליברלית שלו בנושא "תמריצים לעידוד תעסוקה" והיא הייתה הרצאה כלכלית לא שגרתית. 
לכן לדעתי הסיווג המתאים של מיכאל מן הוא יחד עם ערכים בויקיפדיה מסוג הערכים של חיים שפירא (של מרצים באקדמיה שמנגישים את המדע לציבור הרחב) מה שמכונה מדע פופולרי.

text: בשלב זה אין חשיבות. אולי בעתיד כאשר יקבל תואר פרופסור. דוד55 - שיחה 06:44, 21 בספטמבר 2022 (IDT)

text: מסכים שבאופן שהערך מוצג כעת הוא נראה לכאורה לא חשוב. לכן הסברתי בפירוט שיש לשכתב ולערוך את הערך בסגנון דומה לערך על ד"ר חיים שפירא ולהתמקד בהרצאות שבהן הוא מנגיש נושאים מדעיים לציבור הרחב. אני מצטט מתוך פתיח הערך חיים שפירא: "חיים שפירא (נולד ב-5 במאי 1962) הוא מרצה וחוקר ישראלי רב-תחומי, בעל תואר ד"ר למתמטיקה וד"ר להוראת המדעים. שפירא ידוע לציבור הרחב בעיקר בזכות הרצאותיו הפופולריות".

text: כדאי שבשכתוב הערך תהיה התייחסות להרצאות של ד"ר מן המשלבות באופן לא שגרתי נושאים מדעיים רחוקים. לדוגמה הרצאה על ניתוח קרב סטליגרד על פי תורת המשחקים או עוד הרצאות שמשלבות נושאים מדעיים שונים המופיעות בקישור שיש בתוך הערך:
* 
* איך לפתור את בעיית מחירי הדיור בישראל בעזרת תורת המשחקים? 
* איך בעזרת תורת המשחקים נוכל להגן על הפרטיות שלנו ברשתות החברתיות?
* ניתוח אירועים עולמיים והיסטוריים באמצעות תורת המשחקים (לבחירה נושא מתוך סדרת הרצאות: הסכם הגרעין, קרב סטלינגרד וכו').

text: לדעתי ראוי לשכתב את הערך באופן זה ואז תוכל להיות לו חשיבות אנציקלופדית. HOVEVHIST - שיחה 07:04, 21 בספטמבר 2022 (IDT)
replies: text: :מעבר לכך שד"ר מן לא עומד ברף המקובל אצלנו לגבי אנשי אקדמיה, הערך במצבו הנוכחי הוא על גבול האולטרא קצרמר, בן 2 שורות בלבד. ככה לא כותבים ערך, בוודאי לא על איש אקדמיה. Lostam - שיחה 10:49, 21 בספטמבר 2022 (IDT)
replies: text: :: אז מדובר באיש pop-science, שהוא גם חוקר במכללה. גבולי, גבולי... האם הוא מפורסם בציבור הרחב כמדען פופלרי? או שמדובר הרצאות בודדות? Corvus‏,(Nevermore)‏ 14:48, 21 בספטמבר 2022 (IDT)
replies: text: :::נכון מאוד. מהקישור המופיע מעלה רואים שהוא אכן מפורסם בציבור ברחב בpop-science ולכן הערך צריך וחייב להתמקד בpop-science. אני אנסה בשעות הקרובות לחפש עוד מידע ובהתאם לכך לשכתב את הערך לפי הכיוון הזה HOVEVHIST - שיחה 18:59, 21 בספטמבר 2022 (IDT)
הערך, במצבו הנוכחי, כולל 68 מילים בדיוק, בארבעה משפטים. אף לא אחד מהם מעיד על חשיבות אנציקלופדית. דף שיחה, ארוך ומייגע ככל שיהיה, לא ישנה עובדות אלו. יוניון ג'ק - שיחה 20:54, 21 בספטמבר 2022 (IDT)

text: אכן כך. לכן כאמור בתגובה הקודמת ציינתי שיש לשכתב את הערך באופן שהמידע יהלום את דרישות החשיבות האנציקלופדית ובמקביל יהיה גם יותר מפורט. אני מבצע כעת את השכתוב לאחר חיפוש מקורות בשיטוט בסיסי באינטרנט. אני מזמין מי שיכול להרחיב יותר - לעשות זאת. HOVEVHIST - שיחה 02:49, 22 בספטמבר 2022 (IDT)
thread_title:  חשיבות 

message: ואגב מבדיקת אחד הערכים המקשרים לערך "מיכאל מן" הוא ערך "חמקנות" שם מובאת דעתו של ד"ר מיכאל מן לגבי מטוס החמקן הורטן 229 שיוצר ע"י הגרמנים אך לא נעשה בו שימוש עקב אילוצי הגרמנים. ד"ר מיכאל מן גורס בהרצאתו שיש לסווג אותו כמטוס החמקן הראשון בעולם, אם מתייחסים לראשוניות בפיתוח הטכנולוגי ולא להיבט ראשוניות השימוש בו. ומלבד זאת גם שמעתי בהרצאה שיש איזה טייס גרמני שנחקר שאני לא זוכר את שמו שבחקירתו לאחר המלחמה דיווח שלמרות האיסור של היטלר להשתמש בו – הוא עבר על האיסור של היטלר ובאחד הלילות טס במטוס החמקן הורטן 229 והצליח להפיל איתו יותר מ50 מטוסים של בעלות הברית! מה שממחיש עד כמה הטכנולוגיה הייתה מהפכנית לאותה תקופה והקדימה את זמנה. 
אני שמעתי על כך גם באחת ההרצאות ביוטיוב של מרצה נוסף שגם סבור כך ואני יכול לחפש את המקור אם יש לזה צורך או חשיבות בדיון. 
מה שממחיש שמיכאל מן הוא איש אשכולות שעוסק בהרבה תחומים מדעיים ובהרצאות לקהל הרחב הוא יוצר חיבורים לא סטנדרטיים בין נושאים מדעיים ולכן ויש חשיבות לערך דווקא בגלל ההרצאות הציבוריות שלו שמנגישות נושאים מדעיים לציבור. HOVEVHIST - שיחה 04:01, 21 בספטמבר 2022 (IDT)
replies: text: מצאתי את המרצה הנוסף שדן בנושא! ישנה סדרת הרצאות ביוטיוב של מרצה אחר בשם "דודי ירון" על מלחמת העולם השנייה. באחת ההרצאות שעוסקת בפיתוחים טכנולוגיים חדשניים של הגרמנים (שם ההרצאה "גאונים בשירות המפלצת הנאצית") הוא מציין גם במפורש את פיתוח מטוס החמקן הראשון "הורטן 229 " ואף מציין במפורש שהאמריקאים מצאו את המטוס לאחר המלחמה והוא הייוה את אב הטיפוס למטוסים חמקניים בהמשך (קישור למקור בהערה) . לולי ההסתמכות על המקורות האלו (המקורות של מיכאל מן ושל דודי ירון) אני מניח שהערך בויקיפדיה היה נסמך על ויקיפדיה באנגלית (שלרוב נסמכת על מקורות אמריקאים) שם נטען שטכנולוגיית החמקנות פותחה לראשונה ע"י האמריקאים בשנות החמישים. זאת למרות שהרבה פיתוחים בתחום הטיס כגון מטוס הסילון, טכנולוגיית החמקנות וכו' פותחו כבר לפני כן ע"י הגרמנים בשלהי מלחמת העולם השנייה, והאמריקאים קצרו את פירותיהם וזקפו אותם לזכותם.

text: אני מוסיף מקור זה גם לערך הויקיפדי "חמקנות" שם נכתב על הציטוט של ד"ר מיכאל מן לגבי ההורטן 229 שעבורו "דרוש מקור" (כלומר דרוש מקור לכך ש"הורטן 229" הייתה טכנולוגיית החמקנות הראשונה). מוסיף גם שם קישור להרצאה של "דודי ירון" שעוסקת בנושא. HOVEVHIST - שיחה 04:16, 21 בספטמבר 2022 (IDT)
;הערות שוליים
thread_title:  תימוך לנאמר מעלה